**SPrÁva o Účasti verejnosti na Tvorbe právnych Predpisov**

|  |  |  |  |  |
| --- | --- | --- | --- | --- |
| **Scenár 1: Verejnosť je informovaná o tvorbe právneho predpisu** | | | | |
| **Fáza procesu** | **Subfáza** | **Kontrolná otázka** | **Á** | **N** |
| **1. Príprava tvorby právne-ho predpisu** | 1.1 Identifikácia cieľa | Bol zadefinovaný cieľ účasti verejnosti na tvorbe právneho predpisu?1) | ☒ | ☐ |
| 1.2 Identifikácia problému a alternatív | Bola vykonaná identifikácia problému a alternatív riešení?2) | ☒ | ☐ |
| **2. Informova-nie verejnosti o tvorbe práv-neho predpisu** | 2.1 Rozsah informácií | Boli verejnosti poskytnuté informácie o probléme, ktorý má predmetný právny predpis riešiť? | ☒ | ☐ |
| Boli verejnosti poskytnuté informácie o cieli účasti verejnosti na tvorbe právneho predpisu spolu s časovým rámcom jeho tvorby? | ☐ | ☒ |
| Boli verejnosti poskytnuté informácie o plánovanom procese tvorby právneho predpisu? | ☒ | ☐ |
| 2.2 Kontinuita informovania | Boli verejnosti poskytnuté relevantné informácie pred začatím tvorby právneho predpisu? | ☒ | ☐ |
| Boli verejnosti poskytnuté relevantné informácie počas tvorby právneho predpisu? | ☐ | ☒ |
| Boli verejnosti poskytnuté relevantné informácie aj po ukončení tvorby právneho predpisu? | ☐ | ☒ |
| 2.3 Kvalita a včasnosť informácií | Boli relevantné informácie o tvorbe právneho predpisu verejnosti poskytnuté včas? | ☒ | ☐ |
| Boli relevantné informácie o tvorbe právneho predpisu a o samotnom právnom predpise poskytnuté vo vyhovujúcej technickej kvalite?3) | ☒ | ☐ |
| 2.4 Adresnosť informácií | Boli zvolené komunikačné kanály dostatočné vzhľadom na prenos relevantných informácií o právnom predpise smerom k verejnosti? | ☒ | ☐ |
| **3. Vyhodnote-nie procesu tvorby právne-ho predpisu** | 3.1 Hodnotenie procesu | Bolo vykonané hodnotenie procesu tvorby právneho predpisu? | ☐ | ☒ |
| Bola zverejnená hodnotiaca správa procesu tvorby právneho predpisu?4) | ☐ | ☒ |
| Bol splnený cieľ účasti verejnosti na tvorbe právneho predpisu? | ☒ | ☐ |

Vzhľadom na skutočnosť, že navrhovaný predpis reflektuje status quo daný relevantnými aktmi sekundárneho práva EÚ ako aj skutočnosť, že prevažne predstavuje vykonanie opatrení na vnútroštátnej úrovni k právnym predpisom EÚ,  predkladateľ zvolil ako cieľ účasti verejnosti na tvorbe právneho predpisu scenár 1 – informovať verejnosť o procese tvorby právneho predpisu.

Intenzívnejšie zapojenie verejnosti by, vzhľadom na vyššie opísané skutočnosti ako aj na možnosť verejnosti pripomienkovať návrh právneho predpisu v priebehu legislatívneho procesu (MPK), nebolo účelné.

Verejnosť bola informovaná prostredníctvom predbežnej informácie č. PI/2020/103 uverejnenej 16. júna 2020 na portáli Slov-lex v súlade s § 9 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov. Prostredníctvom predbežnej informácie predkladateľ zhodnotil súčasný stav a potrebu jeho zmeny a súčasne bola verejnosť informovaná o základných cieľoch pripravovaného návrhu právneho predpisu.

K predbežnej informácii neboli uplatnené prostredníctvom Slov-Lex-u žiadne pripomienky ani podnety.

Osobitne predkladateľ informoval o uverejnení predbežnej informácie Slovenskú komoru patentových zástupcov, ako relevantnú zainteresovanú stranu, a to prostredníctvom e-mailu zo dňa 16.6.2020 obsahujúceho základné informácie o pripravovanom právnom predpise a aktívny link na predbežnú informáciu uverejnenú v Slov-lex-e. Predkladateľ o pripravovanom právnom predpise informoval predstaviteľov opätovne aj na osobnom stretnutí zástupcov SKPZ a ÚPV SR v júli 2020 (20/7/2020). SKPZ zobrala informáciu na vedomie; ani zo strany SKPZ neboli uplatnené žiadne pripomienky.